hu hu hu hu en hu en hu hu hu hu hu hu hu en hu hbs_lat hu cs pl hu ms en cs hu fr hu hu hu hu hu hu hu et hu et hu et hu en hu fi hu hu de hu hu hu hu hu hu cs hu hu hu en nb en en fr fr en en en hu en de en en hu hu hu en fr hu hu hu hu en hu hu hu en
Vietnam - GYEREKEKKEL - Angkor Tours
VIETNAM | INFO                                                               KETTESBEN | GYEREKEKKEL | BARÁTOKKAL
Kisebbeknek és nagyobbaknak is nagyszerű élmény Vietnámban lenni. Közép-Vietnámban, Hoi Anban vidám, lampionoktól színes életbe csöppenünk bele, kipróbálhatjuk a sziklózást, bivalyon lovagolhatunk és a tengerpartot is élvezhetjük. Hanoi izgalmas nagyvárosi nyüzsgése után jól esik majd csónakázni a száraz Halong barlangjaihoz és meglesni a madárvilágát. Az út végén egy éjszakát hajón töltünk a Halong-öbölben, ahol számtalan kalandban lesz részünk.
1. nap Budapest – Doha – Danang
Elutazás Budapestről  Dohába (08.05-15:20). Éjszaka a repülőgép fedélzetén Danang felé (20.10-06.59).
2. nap Doha – Danang – Hoi An
Reggel érkezünk, innen Hoi Anba autózunk (40 perc), és elfoglaljuk a szobánkat tengerparti szállásunkon. Pihenünk, akklimatizálunk, a délutánunkat pedig már e mesés városka utcáin csavarogva tölthetjük, ahová rövid autózással jutunk be. A városka szuvenír árusai, biciklis riksái (szikló), színes, mosolygós arcúra festett sétahajói melletti legismertebb attrakcióját is megnézhetjük: egy szabászatba kukkantunk be, ahol akár egy nap alatt komplett öltönyöket vagy ruhákat készítenek kicsiknek-nagyoknak egyaránt.
3. nap Hoi An
Délelőtt erőnktől függően biciklire pattanunk vagy autózunk egy Hoi An melletti kis faluba, ahol kipróbálhatjuk, milyen érzés vízi bivalyon lovagolni, milyen nehéz a vietnámi csingafát vállunkon átvetve vizet cipelni. Ezután a híres kerek kosárcsónakokba ülünk és hajózunk egy csendes folyószakaszon. Délután Hoi An 200 éves Világörökségi védettség alatt álló kereskedővárosában barangolunk. Régi kereskedőlakok, múzeumok, közösségi terek és piacok várnak. Sétánk keleten, a legautentikusabb kínai közösségi házban kezdjük, majd templomokat érintve elérjük a központi piacot, ahol zöldségek, gyümölcsök és a folyóparton a halászat eredménye látható.  Tan Ky kereskedőházában beszélünk a tulajdonosokkal, majd a Japán-fedett hídon is átsétálunk. Az esti sétát vagy sétahajókázást se hagyjuk ki: a belváros szinte minden pontja millió színes lampionnal van kivilágítva.
4. nap Hoi An – My Son
Korai reggeli után utazás a hegyek felé (1 óra), a középkori csam állam szakrális központjába. Csampa ezer éven át uralta a mai Vietnam középső és déli területeit, s bár az adminisztratív központ többször költözött, a Macskafog-hegyek gyűrűjében rejtőző templomkörzet folyamatosan működött. Sajnos az amerikai-háború során a páratlan hindu kulturális örökség, a téglatornyok és homokkődíszítések zöme helyrehozhatatlan károkat szenvedett el. A terület romjaiban is különleges atmoszférát kínál. Kellemeset sétálunk, kiszaladgáljuk magunkat az erdei ösvényeken. Látogatásunk alatt egy csam táncos műsort is láthatunk majd.  Délután pihenünk a parton vagy tovább barangolunk Hoi Anban.
5. nap Hoi An – Danang – Hanoi
Reggeli után utazás Danangba a repülőtérre. Útközben megállunk a Márvány-hegyeknél. Két órás kirándulásunk jutalma: ezeréves, misztikus csam barlangbelsők, titkos kis barlangok, bivakok, a kis teraszokról szép kilátás a Dél-kínai-tengerre, változatos pagodák. Repülünk Hanoiba, a fővárosba (14.00-15.20). Transzfer a szállodába.
Reggeli után egész napos városnézés az egyedülálló hangulatú délkelet-ázsiai metropoliszban: A régi városrészből az adminisztratív és követségi negyedbe gurulunk. Itt elsétálunk az új országgyűlési épület és a Ho Chi Minh Mauzóleum előtt, majd  az emblematikus Egypilléres Pagodát tekintjük meg. Ez után a Néprajzi Múzeumban barangolunk, hogy képet alkothassunk a több mint 50 féle Vietnamban élő nemzetiség, törzs kultúrájáról. A 20 éves múzeum kertjében szabadon sétálhatunk, skanzenszerűen mutatja be néhány törzs lakóépületeit és berendezésüket. A park szabadtéri színpadán naponta többször vízibáb előadást is tartanak, érdemes bekalkulálni a múzeumlátogatásba. Később felfedezzük az egykori hivatalnok-oktatási központot, az Irodalom Templomát.
A nap végén „megmerítkezhetünk” a nyüzsgő óvárosi utcák forgatagában, de kicsikkel talán érdemesebb sziklóban ülve körbe kerekezni, a nyüzsgő forgalom így könnyebben „túlélhető”.
7. nap Hanoi – Hoa Lu – Tam Coc
Reggeli után Vietnám egyik békés régiójába, Ninh Binhbe utazunk. A rizsföldekből kiemelkedő hegyek között kanyargó folyón érjük el a Tam Coc barlangokat. Itt csónakba szállunk és kis folyócskán ringatózva (1,5 óra) élvezzük a festői helyszínt. A csónakázás után érdemes a helyi kulináris különlegességet: az illatos sült kecskehúst megkóstolni valamelyik kifőzdében. Ha jól bírjuk a lépcsőzést, a Hang Mua kilátóra is felkapaszkodhatunk, innen, az egyik karsztkúp tetejéről bámulatos a látvány. A kikötőből rövid időn belül elérjük a sziklafalba épített, többszintes Bich Dong Pagodát. A Pagoda lépcsőin felkapaszkodva gyönyörű szentélyek és a tetőn szép kilátás tárul a szemünk elé. Délután elfoglaljuk a szállásunkat, majd a kellemes sétát teszünk a Nham Madárparkban. A nagykiterjedésű park gyönyörű virágairól, ezeréves fáiról, tavirózsás vizeiről és pallókon bejárható vízzel teli barlangjairól ismert. Akár gyalog, akár csónakból megfigyelhetjük a ritka és érdekes madárpopulációt, amelyik itt a park területén fészkel. Érdemes 4 óra utánra tervezni a madár lest, ekkor van a legnagyobb esélyünk egyszerre sokat megpillantani közülük.
Szállásunk kellemes és egyszerű környezetben lesz itt a madárpark közelében.
8. nap Tam Coc – Halong-öböl
Reggeli után transzfer (3 óra) Halongba. Az Oriental Sails hajón a kabin elfoglalása. A különleges ebédet már a bámulatos mészkőhegyek között hajózva fogyasztják el, majd kajakokban evezve, avagy bambusz csónakban utazva a Vung Vieng halászfalut látogatjuk meg. Útban a hajónk felé egy osztriga telepen is kikötünk, ahol vezetőnk elmagyarázza az igazgyöngy létrehozásának bonyolult folyamatát. Kedvünk szerint részt vehetünk a vacsora elkészítésében is, ahol szakácsunk bevezet a vietnámi konyhaművészet rejtelmeibe. Vacsora a hajón, ahol estig nyitva tartó bár is rendelkezésre áll. Szállás a hajó fedélzetén.
9. nap. Halong-öböl –Hanoi – Doha
Korán reggel Tai Chi bemutató és óra a fedélzeten. Könnyű reggeli a hajón, majd csónakokkal kikötünk az egyik szigeten és leereszkedünk a Thien Canh Son mészkőbarlang színes fényekkel megvilágított gyomrába is. Később visszatérés a hajóra, kijelentkezés a szobákból, majd könnyű ebéd következik, a mészkőszigetek között visszahajózunk a kikötőbe. Transzfer Hanoiba, a repülőtérre (2,5 – 3 óra), Repülés Dohába (18.20-22.35).
10. nap Doha – Budapest
Repülés tovább Budapest felé. (01.50-05.40).
GAZDASÁGOS - ... EUR/fő
PALM GARDEN BEACH RESORT
HANGULATOS - ... EUR/fő
RENDKÍVÜLI - ... EUR/fő
1012 Bp., Attila út 121.
Nyitva: K, CS: 09.00-15.00
KÖVESSEN A FACEBOOKON IS!
Elfogadom az Adatkezlési Szabályzatban foglalt feltételeket.
© Copyright 2016 | Angkor Tours